NÁRODNÁ RADA SLOVENSKEJ REPUBLIKY

**IX. volebné obdobie**

KNR-PZP-4737/2025-4

**865a**

**I n f o r m á c i a**

**o výsledku prerokovania návrhu poslancov Národnej rady Slovenskej republiky Jána HARGAŠA a Tamary STOHLOVEJ na vykonanie poslaneckého prieskumu na Pôdohospodárskej platobnej agentúre** (tlač 865)

**­­­­­­­­­­­­­­­­­­­­­­­­­­­­**

Predseda Národnej rady Slovenskej republiky rozhodnutím č. 902 z 27. mája 2025 pridelil **návrh** **poslancov Národnej rady Slovenskej republiky Jána HARGAŠA a Tamary STOHLOVEJ na vykonanie poslaneckého prieskumu na Pôdohospodárskej platobnej agentúre** (tlač 865) na prerokovanie Výboru Národnej rady Slovenskej republiky pre pôdohospodárstvo a životné prostredie a súčasne ho určil ako gestorský výbor s tým, že podá Národnej rade Slovenskej republiky informáciu o výsledku prerokovania predloženého návrhu vo výbore a návrh na uznesenie Národnej rady Slovenskej republiky.

Výbor Národnej rady Slovenskej republiky pre pôdohospodárstvo a životné prostredie dňa 29. mája 2025 **nerokoval** , nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

Spravodajcom výboru je určený pán poslanec **Rastislav Krátky**, ktorý predkladá predmetnú informáciu a bude navrhovať ďalší postup.

 Súčasťou informácie je návrh uznesenia Národnej rady Slovenskej republiky.

Ivan **Š e v č í k,** v. r.

predseda

Výbor NR SR pre pôdohospodárstvo a životné prostredie

**NÁRODNÁ RADA SLOVENSKEJ REPUBLIKY**

**IX. volebné obdobie**

Číslo:

**Návrh**

**UZNESENIE**

**NÁRODNEJ RADY SLOVENSKEJ REPUBLIKY**

**z .......... 2025**

**k návrhu na vykonanie poslaneckého prieskumu na Pôdohospodárskej platobnej agentúre**

**Národná rada Slovenskej republiky**

1. **schvaľuje**

poslanecký prieskum na Pôdohospodárskej platobnej agentúre

A1. téma: preverenie prideľovania, realizácie a kontroly projektov podporených z výzvy 7/PRV/2015 v rámci Programu rozvoja vidieka 2014-2020,

A2. termín vykonania: do 15. júna 2025;

1. **poveruje**

B.1. predsedov poslaneckých klubov nominovať najviac 2 poslancov Národnej rady Slovenskej republiky, ktorí sú členom príslušného poslaneckého klubu, ako účastníkov poslaneckého prieskumu;

B.2. poslanca Národnej rady Slovenskej republiky Jána Hargaša bezodkladne informovať na schôdzi Národnej rady Slovenskej republiky o výsledkoch poslaneckého prieskumu najneskôr však do 30. júna 2025;

1. **poveruje** vedením prieskumu

poslanca Národnej rady Slovenskej republiky Jána Hargaša.